alexandrainst/scandi-wiki huggingface dataset:
Aziz Zakari

Aziz Zakari (født 2. september 1976 i Accra, Ghana) er en ghanesisk friidrettsutøver, spesialist på 100 meter.

Under OL i 2004 overgikk han seg selv i de innledende runder, kom til finalen, hvor han til slutt endte på åttendeplass. Dette i et felt hvor seks av syv sprang på 10.00 sekunder eller raskere. 

I VM 2005 i Athen, sprang han for første gang under 10.00 sekunder, med tiden 9.99 sekunder, i dette løpet satte Asafa Powell ny verdensrekord. Den ghanesiske rekorden på 100 meter tilhører Leonard Myles-Mills med 9.98 sekunder.

I juli 2006, testet Zakari positivt på stanozolol., og han ble utestengt i to år. Suspensjonen blir opphevet like før OL 2008 i Beijing.

Referanser

Eksterne lenker 
 

Personer fra Accra
Ghanesiske sprintere
Afrikamestere i friidrett
Deltakere for Ghana under Sommer-OL 2000
Friidrettsutøvere under Sommer-OL 2000
Deltakere for Ghana under Sommer-OL 2004
Friidrettsutøvere under Sommer-OL 2004
Deltakere for Ghana under Sommer-OL 2008
Friidrettsutøvere under Sommer-OL 2008
Deltakere for Ghana under Afrikamesterskapet i friidrett 2000
Deltakere for Ghana under VM i friidrett 2011
Deltakere for Ghana under Afrikamesterskapet i friidrett 2010
Stein A. J. Møllerhaug

Stein Arve Jacobsen Møllerhaug (født 2. juli 1954) er en norsk forfatter, ekspert på datasikkerhet og WhiteHat-hacker. Møllerhaug har skrevet fire romaner, alle omtales som teknothrillere. Cracker og Byteman blir lagt ut i pdf-format på forfatterens hjemmeside i løpet av 2011. Møllerhaugs siste roman, Tors hammer er kun utgitt på denne måten.

Han er også en PADI IDC Staff Instructor. Han begynte å dykke i 1996.

Bibliografi 

 Cracker, 1992 ISBN 82-992771-0-8 
 Foreldre, barn og data – en veiledning for foreldre og lærere 1996 ISBN 82-91694-00-1
 Byteman, 1998 ISBN 82-7900-010-0
 Muldvarpen, 2008 ISBN 978-82-419-0495-0 
 Tors hammer'', 2011, kun utgitt i pdf-format og mangler ISBN

Referanser

Eksterne lenker 
 Forfatterens hjemmeside

Nordmenn i databransjen
Norske romanforfattere
Norske krimforfattere
Norske sakprosaforfattere
Frogner (strøk)

Frogner har også andre betydninger

Frogner (lokal uttale «Frång-ner») er et strøk i Oslo, som både befinner seg i og har gitt navn til bydel Frogner. Strøket har selv navn fra Frogner Hovedgård, som tidligere omfattet store deler av Oslo vest. Strøket er meget kjent, og er relativt stort. Nabolagene Elisenberg og  Gimle ligger også i strøket. Bebyggelsen på Frogner er preget av store byvillaer og fornemme bygårder fra 1800-tallet (murbyen), og idag ligger de fleste ambassadene og ambassaderesidensene der. Frogner anses som det dyreste boligområdet i Norge.

Avgrensning 
Oslo byleksikon beskriver Frogner som «området mellom Frognerkilen og Frognerelva og støter mot nord og øst til Majorstua, Briskeby/Uranienborg og Homansbyen.» Områdeavgresningen vil imidlertid bli nokså forskjellig ut ifra hvem man spør.

Grunnet høy status, boligpriser og kjent merkenavn er det også mulighet for at grensene siger inn på nabostrøkenes område, gjerne ved hjelp av eiendomeglernes klassifisering og fordi folk bruker de strøksnavnene de kjenner. Det historiske Frogner er altså ikke nødvendigvis sammenfallende med det nåværende.

Historie 

Hovedartikkel: Frogner Hovedgård

Frogner var en gård i den tidligere Aker kommune, nå kjent som Frogner Hovedgård. Gården strakte seg fra Frognerbekken til Skillebekk og fra Frognerkilen til Uranienborg og Majorstustrøket. I sin storhetstid på 1700- og begynnelsen av 1800-tallet var gården eid av familien Anker og deretter familien Wegner. Til slutt var den eid av familien Gade. Det meste av gården ble innlemmet i byen ved utvidelsen i 1878. Mye av arealet ble utparsellert i 1800-årene, og det gjenværende ble kjøpt av Kristiania kommune i 1896 og inngår i Frognerparken.

Dagens Frogner 
Frognerstrøket er dominert av villabebyggelse mot parken, med leiegårder mot sydøst. Strøket er et av de dyreste i Oslo, grunnet sentrumsbeliggenheten, nærhet til park, og pen arkitektur. Frogner er også et ambassadestrøk.

Se også 
 Bydel Frogner
 Frognerparken

Eksterne lenker 
 

Frogner (strøk)
Ingerid Dal

Ingerid Blanca Juell Dal (født 2. august 1895 i Kristiania, død 27. februar 1985) var en norsk filosofiorientert språkforsker, kjent for sine bidrag til germansk lingvistikk.

Hun tok examen artium (1914) og studerte filologi ved Universitetet i Oslo.
Etter den første verdenskrig studerte hun matematikk og lingvistikk ved Universitetet i Heidelberg. Hun tok doktorgrad i Hamburg med avhandlingen Lasks Kategorienlehre im Verhältnis zu Kants Philosophie om Immanuel Kant (1925).
Sin andre doktorgrad tok hun ved Universitetet i Oslo med dr.philos.-avhandlingen
Ursprung und Verwendung der altnordischen Expletivpartikel of, um (1930).  Dal overtok professoratet i
germansk filologi etter Jakob Sverdrup samme sted (1939–65).

Hun var spesielt interessert i Thomas Mann, Ernst Cassirer og Wilhelm von Humboldt, og skrev blant annet en grammatikk som ble mye brukt i Norge og Tyskland.
Hennes interesser omfavnet også engelsk, gotisk, nordisk, høytysk, nedertysk og nederlandsk, og hun var en forkjemper for riksmål. Legatet Professor Ingerid Dal og søster Ulrikke Greve Dals pris for humanistisk forskning ( kroner i 2007) blir utdelt årlig.

Hun var datter av forfatteren Signe Greve (1867–1944; se Greve (slekt))  og lektor Adolf Martin Dal (1863–1948).

Utmerkelser 
 Opptatt i Det Norske Videnskaps-Akademi (1940)
 Nansenfondets pris for fremragende vitenskapelig forskning (1955)
 Goethemedaljen i sølv (1960) og gull (1976)
 æresmedlem av Norsk forening for språkvitenskap

Utgivelser 
 Kurze deutsche Syntax auf historischer Grundlage (1942)

minnebok

Referanser 



Eksterne lenker 
 Digitaliserte bøker av Dal og om Dal hos Nasjonalbiblioteket

Norske germanister
Norske filologiprofessorer
Professorer ved Universitetet i Oslo
Personer fra Oslo
Fødsler i 1895
Dødsfall i 1985
Joe Erling Jahr

Joe Erling Jahr (født 11. november 1981) er en drapsdømt nordmann som var tilknyttet et nynazistisk miljø på 1990-tallet. 

Han ble i 2002 først dømt til 16 års fengselsstraff for sin rolle i Holmlia-drapet, et drap som vakte stor medieoppmerksomhet. Jahr ble dømt sammen med medtiltalte Ole Nicolai Kvisler som fikk 15 års fengsel. I tillegg ble en 17-årig jente som var Kvislers kjæreste dømt til 3 års fengsel for medvirkning. Jahr og Kvisler anket dommen til lagmannsretten og fikk ytterligere to år skjerpelse der. Anken til Høyesterett ble avvist. En dom på 18 og 17 år ble dermed gjeldende for Jahr og Kvisler.

Under straffesaken forklarte Jahr for retten at han et voldsoffer selv. Han fortalte at han i en alder av 14 år ble overfalt på T-banen og banket opp av en gjeng barneranere med somalisk bakgrunn. Denne episoden skal ha motivert ham til å søke til det nynazistiske miljøet da han opplevde at de var de eneste som kom ham til unnsetning da somalierne var ute etter å ta ham for å ha anmeldt dem til politiet. Jahr fortalte samtidig om en barndom på Bøler der han mer eller mindre ble overlatt til seg selv før han nådde konfirmasjonsalder.

Jahr ble løslatt i 2018.

Referanser

Litteratur  
 Anne Bitsch Brorskapet - en historie om drapet på Benjamin Hermansen Gyldendal 2021 ISBN 9788205531147

Nordmenn dømt for drap
Personer fra Oslo
Nynazister
Rasisme
Edvard Eriksen

Edvard Eriksen (født 10. mars 1876 i København, død 12. januar 1959 samme sted) var en dansk billedhugger. Hans mest kjente verk er statuen «Den lille havfrue».

Liv og virke
Eriksen ble utdannet ved Kunstakademiet 1895–99 og fikk sitt gjennombrudd fem år senere med kunstgruppen Haabet (Håpet), hvorpå han ble tildelt akademiets årsmedalje; Eckersbergmedaljen. I 1902 holdt han utstilling på Charlottenborg. Fra 1916 ble han æresprofessor ved akademiet i Carrara i Italia.

Ved siden av Den lille Havfrue har han skapt de allegoriske statuene til Christian IX, samt dronning Louises dobbeltsarkofag i Roskilde domkirke, som ble hugget i marmor fra 1914. Dessuten har han smykket ut Ny Carlsberg Glyptotekets nord- og sydvendte fasader med 10 sandstensrelieffer med symboler for kunst og vitenskap. 

I 1930 ble han ansatt som konservator ved Thorvaldsens Museum, hvor han var til 1953.

Priser og utmerkelser (utvalg)  
 1904 – Eckersbergmedaljen
 1932 – mottok Dannebrogordenen

Referanser 

Danske kunstnere
Dannebrogordenen
Mottakere av Eckersbergmedaljen
Personer fra København
Fødsler i 1876
Dødsfall i 1959
Pong

Pong (ofte skrevet som PONG) er et todimensjonelt sportsspill som simulerer bordtennis. Det er et videospill som opprinnelig ble lansert som et arkadespill til spilleautomater av Atari 29. november 1972. Spillet er oppkalt etter lyden som kommer når en bordtennisball blir slått. Pong var et av de første videospillene i hele verden, og det første som oppnådde stor popularitet på både spilleautomater og hjemmekonsoller.

Etter den opprinnelige utgaven av spillet ble laget, har det blitt utviklet utallige versjoner av Pong, for mange forskjellige plattformer, og spillet anses nå som en klassiker. Gjennom en avtale med Atari utviklet Bally Gaming and Systems en spilleautomat-versjon av spillet.

Spillet
Spilleren kontrollerer en racket i spillet som kan beveges vertikalt, og kan spilles enten mot datamaskinen eller mot en annen spiller som kontrollerer den andre racketen. Spillerne bruker racketene til å slå ballen frem og tilbake. Målet i spillet er å nå elleve poeng før motstanderen. Man får poeng ved å slå ballen forbi motstanderens racket.

Referanser 

Videospill fra 1972
Bordtennis
Sportsspill
Videospill utviklet i USA
Galitsj-Volynia

Galitsj-Volynia (eller Halytsj-Volynia) var et fyrstedømme i middelalderens Øst-Europa. Det oppstod i forbindelse med oppløsningen av Kievriket på slutten av 1100-tallet og eksisterte frem til midten av 1300-tallet. 

Fyrstedømmet strakk seg fra elvene San og Wieprz i det som i dag er Polen i vest til Pripjatmyrene (I dagens Hviterussland) og Søndre Bug (i Ukraina) i øst. 

Sammen med Vladimir-Suzdal og Novgorod blir Galitsj-Volynia regnet som de viktigste etterfølgerstatene til Kievriket.

Se også
Galicia (Sentral-Europa)

Historiske stater og riker i Europa
Belarus’ historie
Ukrainas historie
Polens historie
Galicia (Sentral-Europa)
Stater og territorier etablert i 1199
Stater og territorier opphørt i 1349
Medfar

Medfar er i kjønnsnøytral ekteskapslov betegnelsen på den av fedrene som ikke har bidratt med sæd til produksjonen av barnet.

LHBT
Den hviterussiske sosialistiske sovjetrepublikk

Den hviterussiske sosialistiske sovjetrepublikk (belarusisk: Беларуская Савецкая Сацыялістычная Рэспубліка [БССР] Belaruskaja Savetskaja Satsyjalistytsjnaja Respublika [BSSR]; Russisk: Белору́сская Сове́тская Социалисти́ческая Респу́блика [БССР] Belorusskaja Sovjetskaja Sotsalistitsjeskaja Respublika [BSSR]) var en av 15 delrepublikker i Sovjetunionen. Republikken var en av de fire opprinnelige republikkene som dannet Sovjetunionen i 1922 sammen med Den ukrainske sosialistiske sovjetrepublikk, Den transkaukasiske sosialistiske føderative sovjetrepublikk og Den russiske sovjetiske føderative sosialistrepublikk.

Delrepublikken var en av de viktigste i Sovjetunionen og grenset mot den ukrainske, den russiske, den litauiske og den latviske delrepublikken samt Polen. I 1991 ble Sovjetunionen oppløst og den uavhengige republikken Belarus (den gang kalt Hviterussland på norsk) ble etablert.

Historie 
Belarus (kalt Hviterussland på norsk) var før første verdenskrig en del av det russiske keiserdømmet, og erklærte seg selvstendig for første gang 25. mars 1918 under navnet Den belarusiske folkerepublikken. Republikken fikk imidlertid ikke leve lenge, og ble gitt tilbake til russerne like etter at krigen tok slutt. 1. januar ble Den sosialistiske sovjetrepublikken Belarus oppretta. Den levde heller ikke lenge, og ble etter kort tid en del av Den russiske sovjetiske føderative sosialistrepublikk og den nyoppretta Litauisk-belarusiske SSR. Den sistnevnte republikken gikk i oppløsning samme året, 1919, da den polsk-sovjetiske krig pågikk. Da krigen mot Polen tok slutt i 1921, ble det belarusiske territoriet fordelt mellom Polen, Russland og den gjenoppretta Sosialistiske sovjetrepublikken Belarus, som ble med på å grunnlegge Sovjetunionen i 1922 og endra navn til Den belarusiske sosialistiske sovjetrepublikk.

Det polske autonome distriktet ble oppretta i Belarusiske SSR i 1932, men mista den autonome statusen i 1935. I september 1939 annekterte Sovjetunionen det polskstyrte Vest-Belarus og gjorde det til en del av Belarusiske SSR. En del av området ble seinere overført til Litauiske SSR.

Da FN ble oppretta etter andre verdenskrig, ble Belarusiske SSR tildelt et sete i generalforsamlinga, sammen med Sovjetunionen og Ukrainske SSR. Etter augustkuppet i 1991, erklærte Hviterussand seg selvstendig fra Sovjetunionen 25. august. Republikken fikk navnet Republikken Belarus 19. september samme år. 8. desember undertegna Belarus Minsk-avtalen sammen med Russland og Ukraina, som gjorde at Sovjetunionen ble erstatta av Samveldet av uavhengige stater (SUS).

Demografi 

Ifølge sovjetiske tall fra 1959, var 89 % av innbyggerne i Belarusiske SSR hviterussere, 16 % var polakker, rundt 1 % var ukrainere, mens under 1 % var russere.

De største byene var Minsk, Brest, Gomel, Hrodna, Mogilev, Vitebsk og Bobrujsk.

Referanser

Eksterne lenker 
 

Sovjetrepublikk
Hviterussland
Hviterussland
1919 i Belarus
Stater og territorier etablert i 1919
Stater og territorier opphørt i 1991
Sky skole

Sky skole er en barneskole som ligger i Larvik, Vestfold.

Sky skole var modellskole for fysisk aktivitet og skolemåltider.. Uteområdet har grenser og har mange utfordringer til lek sommer og vinter. Skolen har asfaltert akebakke, sandkasser, klatrestativ, husker, basketballbane, håndballbane, fotballbaner og et skianlegg i nærområde (Larvik ski). Sky skole bruker utemiljøet som en læringsarena noen ganger. Skolen evner å legge til rette for fysisk aktivitet samtidig som det faglige ivaretas. Selv om dette sjeldent forekommer.

Mange elever på Sky skole ønsker å skate i friminuttene, og dette ble tatt opp i elevråd. Skatingen har pågått siden våren 2007, og man ser at det er en positiv aktivitet for elevene. Skolen har derfor fast plass til dette, og den har også fått tildelt ei skaterampe av DNB-Nor i 2008.

Historie
Den første skolen på Sky ble bygd i 1864. Den lå på gården Sky, vest for dagens skole. I 1957 ble den nye skolen åpnet. Den ble bygd på grunnen til gården Ingeri. Skolen ble utvidet 1986. 

Den lengst sittende rektoren ved sky skole er Sondre Oliver Andersen som var rektor fra 1962 til 1976

Referanser

Barneskoler i Vestfold og Telemark
Skoler i Larvik
Utdanningsinstitusjoner etablert i 1864
Løvetamarin

Løvetamarin (Leontopithecus rosalia) er en vestape i gruppen silkeaper, som opprinnelig holder til i det sørøstre Brasil. Den er ca. 40 cm lang (pluss tilsvarende hale), veier 600–700 gram og kan nå en alder på 10-15 år. Løvetamarin (eller løveape) er den største av de såkalte silkeapene.

Løvetamarin er en dagaktiv ape som lever i trær, og spiser insekter, edderkopper, padder, egg, små virveldyr, skudd, frukter og blader. Ulike de fleste aper har den klør i stedet for negler. Hanner og hunner ser helt like ut, den er altså ikke dimorf. Hunnene går drektige i 5 måneder.

Arten lever i familiegrupper, og holder til høyt oppe trekronene – om lag 30 meter oppe eller mer. Den er truet av skogshogst, og finnes bl.a i Ålborg Zoo og Kristiansand Dyrepark. I vill tilstand er det bare 200–300 individer igjen.

Løvetamarin har gyllen manke og hode, men lys gyllen til hvit kropp. Arten likner den nære slektningen (varianten) Gyldenhode-løvetamarin (Leontopithecus rosalia chrysomelas), men sistnevnte har svart kropp og gyllen manke.

Referanser

Eksterne lenker 
 
 Ålborg Zoo om løvetamarin.
 Knuthenborg Park og Safari, Danmark.

Vestaper
Sterkt truede arter på IUCNs rødliste
Dyr formelt beskrevet av Carl von Linné
Pattedyr formelt beskrevet i 1766
Spoon Train Audio

Spoon Train Audio var et Oslo-basert, uavhengig, norsk plateselskap som startet i 2007. Det fungerte også som et musikalsk kollektiv og management. Labelet huser blant annet artister som Einar Stray, Lama (Nils Martin Larsen), My Little Pony, The Megaphonic Thrift, Cold Mailman og The Little Hands of Asphalt. 

Spoon Train Audio slo i 2009 seg sammen med bookingbyråene O My Soul og Paper Moon og dannet Spoon Train Live, et bookingbyrå som booket for et titalls norske band, samt satte opp konserter med utenlandske band rundt i Norge. Indiekollektivets største arrangement ble Band of Horses i Oslo Spektrum 20. februar 2011.

Referanser

Eksterne lenker 
 Hjemmeside

Norske plateselskaper
Plateselskaper etablert i 2007
Targowicakonføderasjonen

Targowica-konføderasjonen (polsk: «Konfederacja targowicka») var en konføderasjon mellom Polen og Litauen, avtalt mellom ledere fra de to land i St. Petersburg den 27. april 1792, med støtte av keiserinne Katarina II av Russland. Konføderasjonen motsatte seg den polske grunnloven vedtatt av Sejmen den 3. mai 1791, særlig bestemmelsene som begrenset adelens privilegier. Teksten som konføderasjonen bygde på ble skrevet av en av generalene til marskalk Grigorij Potemkin. Den 14. mai ble konføderasjonen kunngjort i den lille byen Targowica i Ukraina og den 18. mai invaderte Russland Polen og startet en ny krig uten krigserklæring.

Styrkene til Targowica-konføderasjonen slo styrkene som var lojale overfor Det polsk-litauiske samvelde, Sejmen og kong Stanisław August Poniatowski av Polen i den polsk-russiske krigen av 1792. De russiske styrkenes seier fullførte den andre delingen av Polen-Litauen og la grunnlaget for den tredje delingen i 1795 hvor samveldet opphørte å eksistere. Dette resultatet var en overraskelse for de fleste polsk-litauiske tilhengerne av konføderasjonen, deres mål var oppheve grunnloven av 3. mai og gjenopprette status quo.

Litauens historie
Polens historie
Russlands historie
Patrick Kluivert

Patrick Stephan Kluivert (født 1. juli 1976 i Amsterdam) er en nederlandsk fotballtrener og tidligere fotballspiller.

Kluiverts far er tidligere fotballspiller fra Surinam. Hans mor kommer fra Curaçao.

Spillerkarriere 
Kluivert slo gjennom som tenåring på AFC Ajax' A-lag, og debuterte samtidig på . Kluivert spilte sin første store turnering under EM 1996, da Nederland nådde kvartfinalen. Han deltok også under VM 1998 og EM 2000. I 2000 ble Kluivert toppscorer i EM.

Etter flere fremgangsrike år i FC Barcelona førte en mindre vellykket sesong til at Kluivert gikk til Newcastle United. Etter ni måneder flyttet Kluivert tilbake til Spania, denne gang til Valencia CF. Etter ett år der flyttet Kluivert tilbake til Nederland og PSV Eindhoven, og ble på nytt seriemester i nederland. I 2007/2008 sesongen spilte Kluivert for den franske klubben Lille OSC. Flere år med skader og personlige tragedier bidro til at Kluivert aldri helt fant tilbake igjen til sitt toppnivå.

I april 2008 tilbød det nederlandske fotballforbundet ham et eksklusivt trenerkurs for nederlandske spillere som har spilt i fem europeiske finaler.

Hans sønn Justin Kluivert spiller for den tyske klubben RB Leipzig, på lån fra den italienske klubben AS Roma.

Klubber 
 Lille OSC (2007–2008)
 PSV Eindhoven (2006–2007) 
 Valencia CF (2005–2006)
 Newcastle United (2003–2005)
 FC Barcelona (1998–2003)
 AC Milan (1997–98)
 AFC Ajax (1994–97)

Meritter 
 Nederlandsk cupvinner 1994, 1995
 Nederlandsk mester 1995, 1996, 2007
 Vinner av Mesterligaen 1995
 Spansk mester 1999
 Toppscorer for det nederlandske landslaget
 EM i fotball: 1996, 2000, 2004
 Nådde semifinalen i 2000 og 2004
 Toppscorer i EM 2000
 VM i fotball: Tapende semifinalist i 1998

Referanser

Eksterne lenker 
 
 

Nederlandske fotballspillere
Nederlandske fotballtrenere
Spillere i Fotball-EM 1996
Spillere i Fotball-VM 1998
Spillere i Fotball-EM 2000
Spillere i Fotball-EM 2004
Fotballspillere for AFC Ajax
Fotballspillere for AC Milan
Fotballspillere for FC Barcelona
Fotballspillere for Newcastle United FC
Fotballspillere for Valencia CF
Fotballspillere for PSV Eindhoven
Fotballspillere for Lille OSC
Trenere for Curaçaos herrelandslag i fotball
Vinnere av Mesterligaen i fotball for menn
Personer fra Amsterdam
Januaroppstanden

Januaroppstanden (polsk: powstanie styczniowe, litauisk: 1863 m. sukilimas) var et opprør fra innbyggerne i det forhenværende Det polsk-litauiske samvelde (dagens Polen, Litauen, Hviterussland, Latvia og deler av Ukraina og vestlige deler av Russland). Opprøret startet 22. januar 1863 og varte inntil de siste opprørerne ble fanget i 1865.

Opprøret begynte som en spontan protest fra unge polakker mot militærtjeneste i den russiske hæren og fikk snart støtte fra høytstående litauiske offiserer og politikere. Opprørerne var imidlertid i mindretall og hadde underlegne våpen og måtte falle tilbake på geriljataktikk. De klarte ikke å vinne noen store slag eller å ta større byer eller russiske fort. Men opprøret forstyrret effekten av tsarens avskaffelse av livegenskap, som var ment å få bøndene til å støtte ham. Harde represalier, som offentlige henrettelser og deportasjon til Sibir fikk mange til å oppgi kampen og heller ty til holdningsarbeid med økonomisk og kulturelle forbedringstiltak.

Polens historie
Litauens historie
Røykdykker

En røykdykker brukes i brann- og redningssammenheng både av offentlige brannvesen og industrivern.
Røykdykkere er iført en vanlig brannmannsbekledning som består av varmebestandig goretexklær med et såkalt airlocksystem. På ryggen har røykdykkeren en pusteluftflaske som inneholder komprimert luft. Han bruker også en heldekkende ansiktsmaske som festes i hjelmen. Ansiktsmasken lager et overtrykk slik at røykdykkeren hele tiden har tilgang på frisk luft. Dette holder også varme og giftige branngasser unna åndedrettsystemet.

Røykdykkere brukes i røykfylte og varme områder, både ved søk og redning og til slokking. Yrket stiller meget store krav til fysisk og psykisk helse.

Eksterne lenker 
 Utdanning.no sin yrkesbeskrivelse av røykdykker

Beskjeftigelser
Brannvern
Kongeriket Island

Kongeriket Island var et konstitusjonelt monarki som eksisterte fra 1. desember 1918 til 17. juni 1944, da det ble en uavhengig republikk.

Opprinnelse under dansk styre
Island hadde vært underordnet det danske kongehuset siden 1380, selv om det formelt var en norsk besittelse og en del av Norgesveldet inntil 1814. I 1874, ett tusen år etter at den første bekreftede islandske bosettingen ble opprettet, ble Island bevilget en viss form for selvstyre av Danmark, og utvidet i 1904. Forfatningen av 1874 ble revidert i 1903, og en minister for islandske anliggender ble plassert i Reykjavík, og gjort ansvarlig overfor Alltinget. Unionsloven av 1. desember 1918 anerkjente Island som suveren stat, men forent med Danmark under felles konge, Christian X av Danmark, som på Island fikk gikk under navnet Kristján X. Island tok i bruk sitt eget flagg, men Danmark krevde fortsatt å styre Islands utenrikspolitikk og militærvesen. Unionsloven skulle opp til revisjon i 1940, og kunne bli opphevet tre år senere dersom man ikke kom frem til en avtale.

Litteratur
 "Iceland, Home Rule and Sovereignty (1904–44)" at Encyclopædia Britannica. Retrieved on 17 March 2014.

Se også
Islands historie
Invasjonen av Island i 1940

Island
Islands historie
Stater og territorier etablert i 1918
Stater og territorier opphørt i 1944
1910-årene på Island
1940-årene på Island
Airpics.com

Airpics.com er en norsk nettside, med engelsk innhold og språk, bygget rundt en bildedatabase med godt over 100.000 fly- og flyrelaterte bilder verden over. Fotografer laster opp bilder gjennom sin egen fotograf-konto, og bildene går igjennom en screeningprosess før de aksepteres på siden.

Pr 11. juni 2008 ligger det 114 972 bilder fra 2967 forskjellige flyplasser verden over i basen.

Eksterne lenker 
  Airpics.com

Fotonettsteder
Fly
Etableringer i 1999